Va fi respinsă sau nu candidatura lui Călin Georgescu? Ședință crucială la CCR. Au fost depuse patru contestații
Curtea Constituțională a României (CCR) are programată o ședință pentru sâmbătă, 8 martie, în care va analiza mai multe sesizări privind candidaturile la alegerile prezidențiale. Printre acestea, judecătorii vor discuta și contestațiile depuse împotriva lui Călin Georgescu. Acesta și-a depus candidatura vineri, la Biroul Electoral Central (BEC), alături de 324.000 de semnături de susținere.